РЕШЕНИЕ НА КОМИСИЯТА
от 31 юли 2008 година
за предоставяне на безвъзмездни средства за дейностите по прилагане и изпитване на модула за проучване на виктимизацията в рамките на специална програма „Предотвратяване и борба с престъпността“ като част от Общата програма за сигурност и гарантиране на свободите
(2008/679/ПВР)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за Европейския съюз,
като взе предвид Решение 2007/125/ПВР на Съвета от 12 февруари 2007 г. за създаване за периода 2007-2013 г., като част от Общата програма за сигурност и гарантиране на свободите, на специална програма „Предотвратяване и борба с престъпността“ (1), и по-специално член 7, параграф 6 от него,
като има предвид, че:
(1)
На 16 април 2007 г. Комисията прие Годишната работна програма за 2007 г. за специалната програма „Предотвратяване и борба с престъпността“ (2).
(2)
През февруари 2007 г. беше публикувана покана за установяване на партньорства по програмата „Предотвратяване и борба с престъпността“.
(3)
На 16 август 2007 г. до всички избрани партньори в направление „Статистически данни за престъпността и наказателно правосъдие“ беше отправена специална покана за представяне на предложения за прилагане и изпитване на модул за проучване на виктимизацията.
(4)
На 6 ноември 2007 г., 22 ноември 2007 г. и 17 декември 2007 г. бяха проведени заседания на комитета по оценка и беше препоръчано отпускането на безвъзмездни помощи за прилагане и изпитване на модул за проучване на виктимизацията.
(5)
Мерките, предвидени в настоящото решение, са в съответствие с Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3).
(6)
Мерките, предвидени в настоящото решение, са в съответствие със становището на комитета, създаден съгласно член 8 от Решение 2007/125/ПВР,
РЕШИ:
Член единствен
Одобряват се безвъзмездните средства за дейности в общ размер на 1 540 170,39 EUR, посочени в приложението.
Съставено в Брюксел на 31 юли 2008 година.